 Nítori igi gẹdú, bábá àti ọmọ rẹ méji dèrò ẹwọn Àwọn ọdaràn mẹtẹẹta dí èrò ẹwọn lẹyìn ti wọn fẹsun kan wọn pe, wọn ji igi gẹdu gbé, èyí ti owó rẹ tó ẹgbẹrún lọnà ọgọrun náírà. Ọlọpàá tó wà nídi ẹjọ náà, Olubu Apata sàlàyé fún ilé ẹjọ pé, àwọn ọdaran náà tẹ ofin lóju ninú oṣù kejì ọdun 2019, ní oko Awuloju ní Igede-Ekiti èyí to lòdì sofin ipinlẹ Ekiti. International Day Against Drug Abuse and Trafficking: ìdí ti mo fi ń mu oògùn olóró O fí kún-un pé, àwọn ọdaran náà fi ìmọ sọkan láti ṣẹ sófin lọna ti ó le da omi àláfíà ìlú rú, ti wọn si wọ oko tó jẹ ti Oluwadare Olowokere àti Adekunle Olowokere. Apata ni, àwọn ọdaran náà ji igi gẹdu tó to ẹgbẹrún lónà ọgọrun kan náírà to jẹ ti olufisu, bákan náà ni wọn ṣe ìdíwọ fún àwọn ọlọpàá mẹrìn kan lásiko ti wọn fẹ mu wọn. O ni, wọn tun fi àdá la àwọn igi to tó méjìdínlọgbọn ninu oko náà, èyi tó si ti mu àdinku ba iye owo to yẹ ki àwọn igi naa ta lọja, bákan naa ni wọn sàkóba fún igi kòkó, igi obì, igi ọgẹdẹ, àti ti kókò Ilé ẹjọ májísírèèti kan ni Igede Ekiti ni ìpínlẹ Ekiti, ti ran bàbá kan ẹni ààdọrin ọdún, Adeyeye Olorunyomi àti ọmọkúnrin rẹ méji, lọ si ẹwọn oṣù mẹfa. : Iléẹjọ Ekiti: Bàbá àti ọmọ jí igi gẹdú tó tó 100,000 